תקיפת ספינת הביון האיראנית (2021)

תקיפת ספינת הביון "MV Saviz" האיראנית אירעה ב-6 באפריל 2021. הספינה נפגעה ממוקשים ימיים בים האדום, סמוך לחופי אריתריאה. איראן אישרה את התקיפה ועיתון הניו יורק טיימס טען שהישראלים עומדים מאחורי התקיפה שבאה כתגובה לתקיפת אוניות ישראליות על ידי האיראנים, זאת במסגרת המערכה הימית בין ישראל לאיראן. סוכנות הידיעות תסנים האיראנית המקורבת למשמרות המהפכה דיווחה על התקיפה. ברשת אל-ערביה דווח כי כוח ישראלי מיוחד הצמיד את המוקשים לספינה "סאוויז". הספינה "סאוויז" שייכת למשמרות המהפכה, ומשמשת חדר מבצעים צף בים האדום, שבו אוספת איראן מודיעין על ערב הסעודית ותימן כדי לסייע למורדים החות'ים. ניתוח תמונות הלוויין של האזור מראה שבשנתיים האחרונות, הספינה כמעט שלא זזה - מה שמחזק את הטענה שלפיה מדובר בכלי שיט שמטרתו לעקוב אחר הפעילות והתנועה הימית בגזרה האסטרטגית של מיצרי באב אל-מנדב בים האדום - מיצרים המהווים את שער הכניסה לים האדום מדרום, מפרידים בין אסיה לאפריקה - ומקשרים בין הים האדום למפרץ עדן שבאוקיינוס ההודי. סוכנות הידיעות האיראנית Tasnim דיווחה בליל 6 באפריל 2021, כי Saviz נפגעה ממוקש בים האדום. הפיצוץ התרחש סמוך לחופי ג'יבוטי, וגרם נזק קל, לא דווח על הרוגים. בתקופה זו אמורה ה-Saviz ללוות ספינות סוחר איראניות בים סוף. משרד החוץ האיראני אישר את ההתקפה על ה"סאוויז" ואמר כי טהראן תמשיך לעסוק במקרה באמצעות ארגונים בינלאומיים. גורמים איראניים חשדו כי התקיפה בוצעה על ידי ישראל, אך עם זאת לא האשימו מיד אף צד. הדובר הסביר כי סאוויז, ספינה אזרחית, הוצבה בים האדום ובמפרץ עדן כדי להבטיח ביטחון ימי בנתיבי הספנות נגד הפיראטים, וציין כי פעולתה הוכרזה מראש בתיאום עם הארגון הימי הבינלאומי (IMO) כגוף מווסת. התקיפה התרחשה בזמן שאיראן ומעצמות העולם נפגשו בווינה לשיחות הראשונות בנושא הסכם הגרעין האיראני, שישראל מתנגדת לו בתוקף. גורמים בפנטגון אמרו לסוכנות הידיעות רויטרס כי ארצות הברית לא אחראית לתקיפת הספינה האיראנית, שאירעה במקביל להתקדמות בשיחות הגרעין שהתחדשו בווינה. ב-7 באפריל 2021, גורם אמריקני אמר לעיתון "הניו יורק טיימס" שישראל עדכנה את ארצות הברית כי היא עומדת מאחורי תקיפת ספינת הביון האיראנית שהותקפה אמש בים האדום, סמוך לחופי אריתריאה. לאחר שאיראן אישרה כי ספינה שלה הותקפה, גורמים אמריקאים אמרו לעיתון הניו יורק טיימס כי ישראל היא זו שתקפה את הספינה כנקמה. עוד דווח כי ישראל טענה בפני האמריקאים כי התקיפה נעשתה כתגובה על תקיפת שתי ספינות בבעלות ישראלית בחודש שעבר. ב-25 בפברואר 2021, הותקפה האונייה הליוס ריי בבעלות ישראלית במפרץ עומאן. במסגרת התקיפה אירע פיצוץ בספינה ישראלית בבעלות של איש העסקים הישראלי רמי אונגר, איש לא נפגע. עם זאת, הספינה נאלצה לחזור על עקבותיה. משלחת ישראלית נשלחה לחקור את האירוע. מדינת ישראל האשימה את איראן בתקיפה, איראן הכחישה. ראש הממשלה ושר הביטחון האשימו את איראן בפיצוץ, המדינה הורתה על תגובה בסמוך לאירוע. הרמטכ"ל וראש המוסד חלקו על עוצמת התגובה הנדרשת. האירוע הגיע כתגובה לחיסולם של קאסם סולימאני, ומוחסן פח'רי-זאדה. ב-12 במרץ 2021, תקיפת האונייה האירנית "שאהר קורד" בעת שהפליגה כ-80 ק"מ ממערב לישראל מיוחסת לישראל. עשן היתמר מאחת ממאות המכולות על האונייה שנשאה כנראה נשק בדרך לסוריה (היעד המקורי – ספרד). בכיר ישראלי טען כי הפעולה הזו הייתה תגובה לתקיפה של האונייה הישראלית הליוס ריי במפרץ עומאן. ב-25 במרץ 2021, דווח על טיל ששיגרה איראן לעבר ספינת המכולות "לורי" שנמצאת בבעלות איש העסקים הישראלי אודי אנג'ל. ספינת המכולות הישראלית הותקפה באזור מפרץ עומאן בעת שהייתה בדרכה מטנזניה להודו, היא נפגעה קלות מטיל אחד או שניים, או על ידי מוקשים ימיים שהוצמדו אליה, והמשיכה בדרכה, לא היו נפגעים. המערכה הימית בין ישראל לאיראן ניר דבורי ירון שניידר, ‏דיווח בארה"ב: ישראל תקפה את הספינה האירנית בתור פעולת תגמול, באתר ‏מאקו‏, 6 באפריל 2021 "Rotes Meer: Explosion beschädigt iranisches Schiff". Tagesschau (בגרמנית). נבדק ב-2021-04-07. "Iranian ship said to be Red Sea troop base attacked". POLITICO. 2021-04-08. "Explosion auf iranischem Schiff Saviz im Roten Meer". Der Standard (בAustrian German). נבדק ב-2021-04-07. "Spokesman Confirms Incident Involving Iranian Ship in Red Sea". Tasnim. 2021-04-07. "Iran ship said to be Red Sea troop base off Yemen attacked". וושינגטון פוסט. 2021-04-07. "Iranian ship attacked in the Red Sea, Tehran says". Global News (באנגלית אמריקאית). נבדק ב-2021-04-07. "Israel-Iran Sea Skirmishes Escalate as Mine Damages Iranian Military Ship". The New York Times. 2021-04-06. ברק רביד, גיא אלסטר, אמיר בוחבוט‏, דיווח: כוח ישראלי תקף ספינה איראנית בים האדום, באתר וואלה, 6 באפריל 2021 דיווח אמריקני | ישראל הודיעה לארה״ב: "אנחנו עומדים מאחורי תקיפת הספינה האיראנית", באתר 0404, ‏2021-04-07 טל לב רם, ‏דיווח אמריקאי: ישראל תקפה את הספינה האיראנית כנקמה, באתר מעריב אונליין, 6 באפריל 2021 ynet, פיצוץ מסתורי פגע בספינה בבעלותו של רמי אונגר במפרץ עומאן; אין נפגעים, באתר כלכליסט, 26 בפברואר 2021 ספינת ביון איראנית נפגעה בים האדום, דיווח: הקומנדו הישראלי הצמיד מוקשים, באתר www.msn.com המסר האירני לישראל, באתר www.news1.co.il